തൊഴിലുറപ്പ് തൊഴിലാളികള്ക്കും ക്ഷീരകര്ഷകര്ക്കും കൈത്താങ്ങായി നഗരസഭ വൈക്കം: തൊഴിലുറപ്പ് തൊഴിലാളികള്ക്കും ക്ഷീര കര്ഷകര്ക്കും കൈത്താങ്ങായി വൈക്കം നഗരസഭ. അയ്യങ്കാളി തൊഴിലുറപ്പ് പദ്ധതി തൊഴിലാളികള്ക്ക് കുടിശികയായി നല്കാനുണ്ടായിരുന്ന മുഴുവന് തുകയും ഓണത്തോടനുബന്ധിച്ച് നല്കി.ഇതു കൂടാതെ കഴിഞ്ഞ സാമ്ബത്തിക വര്ഷം 10 ലിറ്ററില് കൂടുതല് പാലളന്ന മുഴുവന് ക്ഷീര കര്ഷകര്ക്കും 29,100 രൂപ വീതവും പി.എം.എ.വൈ ഗുണഭോക്താക്കള്ക്കും ഗൃഹനിര്മ്മാണത്തിന്റെ ഘട്ടം അനുസരിച്ച് തൊഴിലില് ദിനങ്ങളുടെ കൂലിയും കൂട്ടി നല്കി. ഓണത്തോടനുബന്ധിച്ച് തൊഴിലുറപ്പ് പദ്ധതിയില്പ്പെടുത്തി 26 വാര്ഡുകളിലും മാലിന്യ നിര്മ്മാര്ജ്ജന പ്രവൃത്തികള് നടന്നുവരുന്നു. 75 ദിവസം തൊഴില് ദിനങ്ങള് പൂര്ത്തിയാക്കിയ എല്ലാ തൊഴിലാളികള്ക്കും 1000 രൂപ പ്രത്യേക ധന സഹായവും നല്കാന് സര്ക്കാര് ഉത്തരവായി. കഴിഞ്ഞ സാമ്ബത്തിക വര്ഷം ഒരുകോടി എഴുപത്തിയെട്ടുലക്ഷം രൂപയിലധികം ചിലവഴിച്ച വൈക്കം നഗരസഭയില് ഈ സാമ്ബത്തിക വര്ഷം സര്ക്കാരില് നിന്നും ഇതുവരെ ഒരു കോടി രൂപ ലഭിക്കുകയും 95 ലക്ഷം രൂപയോളം ചെലവഴിക്കുകയും ചെയ്തിട്ടുണ്ട്. ഓഗസ്റ്റ് 16 ന് അനുവദിച്ചു വന്ന തുക 17 ന് തന്നെ തൊഴിലാളികള്ക്ക് നല്കി നഗരസഭ മാതൃകയായതായി.